Viborger Samler, 1841-09-02
Odense, den 28de August. En Hest af det skjønne Syv-Spand, som Hs. K. H. Kronprindsessen ved sin Afreise fra Hjemlandet erholdt til Foræring af de meklenborgske Godseiere, er idag bleven ihielstukken. Den havde forleden ved en hændelsesviis paa Landeveien liggende jernbeslaaet Kjep bibragt sig et Saar i Underlivet, hvorpaa der fulgte Mundkrampe, saa at Nødvendigheden bød at gjøre en Ende paa Dyrets Lidelser. - Ved det Tordenveir, som Natten imellem den 21de og 22de d. M. trak over den vestlige Deel af Fyen, hændtes den Mærkelighed, at en stor Deel Frøer og sorte Jgler regnede ned i Ørsted Præstegaard. De bleve fundne Søndag Morgen, endog efter at Consistorialraadens Ænder deraf havde taget en complet Frokost; i hundredeviis udenfor Kjøkkenforstuedøren, paa en Omkreds af 9 a 10 Qvadratalen, og nogle Klynger fandtes endog kastede omtrent een Alen indenfor Forstuedøren, som havde staaet aaben; de vare alle døde. Under Uveiret hørtes engang en stærk Susen og Brusen, som af en Skypompe; og den store Mængde af døde Frøer og Jgler, som forefandtes, lader formode, at en Skypompe virkelig er draget over Gaarden, uden at andre Spor heraf endnu have været at opdage. (Hemp. Av.)J "dansk Ugeskrivt for alle Stænder hedder det om Kammerherre Juul til Hverringe i Fyen (der nylig høitideligholdt sit 50-aarige Jubilæum som Godseier): "Kammerherre Juul er en Mand, der har lagt en stor Deel af sin Velstand paa Fædrelandets Alter. Under Krigen med England oprettede han, paa egen Bekostning, et Jægercorps, som Kong Frederik den 6te vel senere skjænkede Armatur og Mundering, men som Kammerherren dog vedblev at underholde. Med dette Corps, som han selv anførte, forhindrede han oftere Englændernes Landgang paa den omkringliggende Kyst, ligesom han og i flere Træfninger fordrev dem. - Hans Huus var desuden altid Gjæst frihedens aabne Tempel for Omegnens mange Officierer, da det var hans Princip, at man i Krigstider bør gjøre Fædrelandets Forsvarere Livet saa behageligt som muligt. Han er en human Jorddrot, og meget elsket af sine Bønder." Meldorph, den 21de August. J den Sønderditmarsker-Landsforsamling af 21de Mai blev oplæst en Skrivelse fra Geheimestatsminister Grev Rantzau, i hvilken denne tilmeldte Forsamlingen, at han ved allerhøieste Resolution af 10de samme Maaned var bemyndiget til for Tabet af dets Toldfrihed at tilbyde Landskabet en Godtgjørelsessum paa 525000 Rbd., der skulde udbetales Landskabet i kgl. 4 pCt. fra 1ste Jan. d. A. rentebærende, transportable, dog fra Landskabets Side uopsigelige Obligationer paa 1000 a 10000 Rbd. Forsamlingen besluttede med 24 Stemmer mod 6 endnu engang i Forestilling til Regjeringen at sætte ud fra hinanden de Retfærdigheds- og Billighedsgrunde, der talte for en Godtgjørelsessum paa 550,000 Rdlr., men eventualiter at antage den tilbudte Sum paa 525,000 Rd. J den næste Landsforsamling af 8de Juni d. A. blev Udkastet, til ovenomtalte Forestilling oplæst og vedtaget. Hermed er dette Anliggende at ansee som afgjort, da Regjeringen efter Forlydende stod fast ved sit Tilbud. Justitsraad og Postmester Triller i Slesvig har ifølge Ansøgning erholdt Tilladelse til, istedetfor den reglementerede Postmesteruniform, at anlægge Overkrigscommissairernes Uniform. (N. 3.)"Dannevirke berigtiger nu "Ribe-Avisens Berigtigelse til førstnævnte Blads Beretning om den Navnefader, der for 1 Rbd. i Haderslev solgte sin Søn til en omreisende athletisk Kunstner. Dette Factum paastaaer "Dannevirke" fremdeles at være rigtigt; men Talen er her egentlig om tre Børn, det, som Faderen solgte forde anførte Blodpenge; det, som Moderen overlod en omreisende Harpespillerinde, og endelig en halvvoxen Pige, som, skjøndt med hendes eget Samtykke, overlodes til en omreisende Jøde. Da der ved Afhændelsen af de tvende Sidste ikke fandt nogen Handel eller Pengeindløsning Sted, troede "Dannevirkes Redacteur sig ikke beføiet til at gjøre disse Familieanliggender til Gjenstand for offentlig Omtale.